Altesaam 20 van die Hoërskool Fichardtpark se atlete is ingesluit in die Vrystaat-span nadat hulle uitgeblink het op die Vrystaat-atletiekkampioenskappe wat op 7 Maart in Sasolburg gehou is. Fichardtpark het ’n algehele vyfde plek behaal met die hoeveelheid medaljes wat atlete verower het. Die atlete wat ingesluit is in die span is van links, voor: Mckyla van der Walt en Natasha Gertenbach; middel: Elaine Pretorius, Marnie Dreyer, Jolene van Aardt, Amy Jacobs, Junel Herbst, Nadia Vorster, Cilithe Julies en Su-mari Gouws; agter: Janco Mollentze, Barry Richter, JT van der Walt, Jaco Grobbelaar, Nicholas Julies, Elfred Fleischman, Shaheed Botha en Tiaan Pretorius. Arnè van der Merwe en Lize Ackerman was nie by die skool toe die foto geneem is nie. Foto: Verskaf Daag net op, jy is reeds 'n wenner - Voelgoed
Tuis Voelgoed Blogs Daag net op, jy is reeds ‘n wenner
Daag net op, jy is reeds ‘n wenner
Kyk, om deeltyds te studeer, heeldag te werk en ook nog jou huis en huwelik aan die gang te hou is glad nie kinderspeletjies nie.
Telkemale wanneer eksamentyd aangebreek het, het ek gewonder of dit enigsens die moeite werd was om op te daag vir my eksamen. Ten spyte van hoe baie (of min) tyd ek ingesit het om myself voor te berei, het ek altyd gewonder hoe ek sou slaag terwyl ek terselfde tyd soveel ander balle in die lug probeer hou het…
Die realiteit is, as jy nie opdaag vir jou eksamen nie, gaan jy definitief nie slaag nie. Indien jy wel opdaag, voorbereid of nie, staan jy wel die kans – al is dit naelskraap.
Dieselfde is van toepassing in verskillende areas van ons lewens. Ons laat toe dat onsekerheid ons doodloop straat is. Ons is so onseker oor onsself en of ons ‘n sukses van ‘n verhouding of besigheidsgeleentheid gaan maak dat ons liewer “nee dankie” se nog voordat ons probeer het. Jy sien, die teleurstelling wanneer ons misluk is so groot dat ons liewer heeltemal dit sal wil vermy. Ons sien net ‘n atleet oor die wenstreep gaan, maar vergeet van elke oggend se vroeg opstaan, harde oefen en beserings wat hy oorkom. Elke keer wanneer sy voet struikel staan hy op en probeer hy weer.
Vandag daag ek jou uit om geleenthede aan te gryp met altwee hande. Sien die teleurstellings van die verlede as ‘n leerskool, probeer weer, gee jou beste. Hy wat binne jou is, is sterkter as hy wat in die wêreld is. Jy het hierdie een lewe, leef dit, geniet dit. Kyk die uitdagings vierkantig in die oë. Jy is hier om te wen!
Vorige artikelJou werksplek, jou platform
Volgende artikelDit begin by my